b'\n_START_ARTICLE_\nTrasa Silverstone\n_START_SECTION_\nIstorija\n_START_PARAGRAPH_\nAntrojo Pasaulinio Karo metais Silverstonas buvo D. Britanijos ir JAV bombone\xc5\xa1i\xc5\xb3 oro uostas, o pasibaigus karin\xc4\x97ms veiksmams buvo atrastas autosporto meg\xc4\x97j\xc5\xb3._NEWLINE_1948 m. Karali\xc5\xa1kasis Automobili\xc5\xb3 Klubas nusprend\xc4\x97 \xc4\xafrengti tras\xc4\x85 \xc5\xa1alia Silverstono likusiame po II pasaulinio karo JAV ir Did\xc5\xbeiosios Britanijos karinio oro uosto._NEWLINE_1949 m. \xc4\xafvyko pirmosios lenktyn\xc4\x97s, o jau nuo kit\xc5\xb3 met\xc5\xb3 nuspresta, jog \xc5\xa1ioje trasoje bus rengiamas pirmasis Did\xc5\xbeiosios Britanijos Grand Prix. Pirm\xc4\x85sias F1 lenktynes laim\xc4\x97jo Giuseppe Farina._NEWLINE_V\xc4\x97liau pakaitomis su Brands Hatch trasa (kas antri metai) F1 GP buvo rengiamos iki 1986 m. Nuo 1987 m. iki dabar Did\xc5\xbeiosios Britanijos Grand Prix organizuojamos tik Silverstono trasoje._NEWLINE_1971 m. pavykus supirkti vis\xc4\x85 nekilnojam\xc4\x85 komplekso turt\xc4\x85, savininkai tras\xc4\x85 modifikavo kelis kartus. Trasos \xc5\xa1eiminikai yra pasira\xc5\xa1\xc4\x99 su FIA (Tarptautin\xc4\x97 Automobili\xc5\xb3 federacija) ilgalaik\xc4\x99 sutart\xc4\xaf organizuoti GP \xc5\xa1ioje trasoje._NEWLINE_2009 m. gruod\xc5\xbeio 7 d. trasos vadovai pasira\xc5\xa1\xc4\x97 17 met\xc5\xb3 sutart\xc4\xaf su Formul\xc4\x97s 1 komercini\xc5\xb3 teisi\xc5\xb3 valdytoju Berniu Ecclestonu d\xc4\x97l Did\xc5\xbeiosios Britanijos lenktyni\xc5\xb3 rengimo \xc5\xa1ioje trasoje._NEWLINE_2010 m. buvo paskelbta, kad nuo \xc5\xa1iol lenktyn\xc4\x97s \xc4\x8dia vyks atnaujintoje trasoje - senosios trasos viduryje buvo prid\xc4\x97ta nauja "Arena" sekcija, kuri pailgino vis\xc4\x85 rat\xc4\x85 iki 5 901 m.\n_START_SECTION_\nAdresas\n_START_PARAGRAPH_\nSilverstone Circuit_NEWLINE__NEWLINE_Silverstone_NEWLINE__NEWLINE_Towcester_NEWLINE__NEWLINE_Northhamptonshire_NEWLINE__NEWLINE_NN12 8TN'